**POUK NA DALJAVO- 1. RAZRED**

**Učiteljica Smiljana Krapež**

**Ponedeljek, 20. april 2020**

**SLJ/ ČAPLJINA PEČENKA (spletni posnetekpravljice/ *lahkonočnice*)**<https://www.lahkonocnice.si/pravljice/capljina-pecenka>

**Dragi učenci, danes se začenja šesti teden pouka na daljavo. Že dolgo se nismo v živo videli in slišali.**

**Branje in pravilni izgovor besed je zelo pomemben za vas, da razumete prebrano. Za tistega, ki vas posluša pa je pravilen izgovor pomemben, da vas razume.**

**Pravilen in jasen izgovor pa je še posebej pomemben za poklice kot so : učitelji, televizijski in radijski napovedovalci, igralci, pevci,…. Kdor nima jasnega izgovora ne more opravljati teh poklicev.**

**Tudi tvoj izgovor mora biti jasen in pravilen, zato pa so potrebne vaje.**

**Danes boš poslušal pravljico Čapljina pečenka, ki jo je napisala Nina Mav Horvat v sodelovanju z logopedinjo Moniko Ratej. Pravljico je ilustriral Jure Brglez, animiral Jure Lavrin, pravljico na posnetku pa pripoveduje znana slovenska igralka Marjana Brecelj.**

**PRAVLJICO POIŠČI NA ZGORNJEM SPLETNEMU NASLOVU.**

**Pred ogledom pravljice pa so glasovne vaje za izgovor besed. Razmigaj usta in preizkusi svoj izgovor. Starši naj poslušajo, če je tvoj izgovor besede pravilen. Vadi izgovor dokler ti ne uspe.**

**Prisluhnite pravljici in na koncu zaplešite še svoj *ČA-ČA-ČA.***

**SPO/ SAJENJE FIŽOLA**

**Vem, da ti rastline, ki si jih posadil v lončke ali na vrt rastejo in jih lahko opazuješ.**

**Upam, da si izvedel-a tudi poskus s sajenjem v Mali knjižici poskusov in opazovanj na strani 15 in 16 in si opazoval-a in narisal-a krešo ali drugo podobno rastlino.**

**Danes ti dajem še zadnjo nalogo sajenja fižola na drugačen način.**

**V Mali knjižici poskusov in opazovanj na strani 17 imaš nalogo opazovanja rasti fižola, v sredini knjižice pa imaš nalepke, ki jih boš lepil v nalogo.**

**Navodilo za delo: Najprej opazuj seme fižola in ga v prvi kvadrat v knjižici nariši. Dve semeni fižola daj med navlaženo papirnato brisačko v prozoren kozarec, kot vidiš na sliki.**

**V prihodnjih dneh opazuj kaj se bo dogajalo in ustrezno nalepi nalepke. To bo zanimivo opazovanje!**

**Ko bo vzklil in zrasel pošlji kakšno fotografijo.**

**MAT/ LIKI**

**Na list nariši po štiri like vrsto:**

**PRAVOKOTNIK**

**KVADRAT**

**TRIKOTNIK**

**KROG**

**NARIŠI SAMO Z LIKI: SONCE, SMREKO, DREVO S KROŠNJO, HIŠO, AVTO, ROBOTA.**

**LAHKO PA DODAŠ ŠE KAJ SVOJEGA.**

**VSE MORAŠ NARISATI Z LIKI S ŠABLONE, NIČESAR NE DORISUJ ZRAVEN!**

**PRIMER : SONCE NARIŠEŠ (POBARVAŠ) S ŠABLONO VELIK KROG V SREDINI, OKROG PA MALE PRAVOKOTNIKE ZA ŽARKE.**

**GUM/LJUDSKA PESEM: LISIČKA JE PRAV ZVITA ZVER**

<https://www.youtube.com/watch?v=foIaOGYnkpE&t=96s>

Prisluhni zapeti pesmi, ki jo mogoče že poznaš. Na posnetku je tudi besedilo, ki naj ti ga preberejo starši. Nauči se besedilo in zapoj skupaj s starši.